hotchpotch/miracl-hf-unified huggingface dataset:
Dmitrij Vaľukevič
Dmitrij Vaľukevič (, s. 31. toukokuuta 1981) on Valko-Venäjällä syntynyt, Slovakiaa vuodesta 2005 edustanut kolmiloikkaaja.
Hän karsiutui Wienin sisäratojen EM-kilpailuissa 2002 ja Pariisin MM-kilpailuissa 2003, mutta oli neljäs Budapestin sisäratojen MM-kilpailuissa 2004. Hän karsiutui jälleen Ateenan olympialaisissa 2004, vuoden 2006 Moskovan sisäratojen MM-kilpailuissa ja Göteborgin EM-kilpailuissa sekä Osakan MM-kilpailuissa 2007. Vuonna 2008 hän oli viides Valencian sisäratojen MM-kilpailuissa, mutta karsiutui Pekingin olympialaisissa. Hän oli kahdestoista Berliinin MM-kilpailuissa 2009 ja seitsemäs sekä vuoden 2010 Dohan sisäratojen MM-kilpailuissa että Barcelonan EM-kilpailuissa.
Hänen ennätyksensä on 17,57 m, jonka hän hyppäsi Bydgoszczissa 19. heinäkuuta 2003. Sisäradoilla hän on hypännyt 17,31 m Samarassa 29. tammikuuta 2004. Pituushypyssä hänen ulkoratojen ennätyksensä on 786 cm (Bratislavassa 15. syyskuuta 2005) ja sisäratojen 758 cm (Bratislavassa 20. helmikuuta 2005).
Hänen isänsä on Neuvostoliittoa ja Valko-Venäjää edustanut kolmiloikkaaja Gennadi Valjukevitš, jonka ennätykseksi jäi 17,53 m. Hänen entisen valmentajansa Aleksander Beskrovnyn, jonka vaimo on entinen pituushyppääjä Galina Tšistjakova, kolmiloikkaennätys on sentilleen sama kuin Gennadilla. Hänen nykyinen valmentajansa Vitold Kreer on sen sijaan saavuttanut kaksi olympiapronssia sekä valmentanut aiemmin Gennadia ja Viktor Sanejevia.
Eheyttäminen
Eheyttäminen voi tarkoittaa:
Kreeta Salminen
Kreeta Salminen (s. 1. huhtikuuta 1984 Helsinki) on suomalainen näyttelijä. Hän on näytellyt niin teatterissa kuin televisiossakin. Hän on valmistunut teatteritaiteen maisteriksi Teatterikorkeakoulusta vuonna 2010. Ennen näyttelijäntyön opintoja hän opiskeli vuoden Teatterikorkeakoulun tanssitaiteen laitoksella.
Salminen on näyttelijä Esko Salmisen ja tanssija Riikka Korppi-Tommolan tytär. Hänen velipuolensa on näyttelijä Kristo Salminen. Salmisen isänpuoleiset isovanhemmat olivat näyttelijät Unto Salminen ja Kyllikki Väre. Salmisen puoliso on näyttelijä Ville Tiihonen ja he saivat vuoden 2016 alussa tyttövauvan.
Blake Shepard
Blake Shepard (s. 23. heinäkuuta 1984 Houston, Texas) on yhdysvaltalainen ääninäyttelijä ja animaattori, joka tunnetaan parhaiten englanniksi dubatuista animeista. Pääosin Shepard on työskennellyt ADV Filmsille.
Hänen ensimmäinen pääroolinsa oli animesarjassa Maburaho vuonna 2005. Shepardilla oli myös päärooli vuonna 2010 Halo Legends elokuvan tarinassa "The Babysitter".
WiseGirls – mafian kaunottaret
WiseGirls – mafian kaunottaret on Mariah Careyn, Mira Sorvinon ja Melora Waltersin tähdittämä elokuva. Elokuvan ensi-ilta oli vuonna 2002 ja se keräsi paljon positiivista palautetta.
Ahvenanmaan jalkapallojoukkue
Ahvenanmaan jalkapallojoukkue on Suomen Palloliiton Ahvenanmaan piirin alaisuudessa toimiva jalkapallojoukkue. Joukkue on osallistunut IGA:n Island Gamesin turnauksiin ollen kisojen mitalitaulukossa yhdentenätoista.
Ahvenanmaa ei ole FIFAn eikä minkään sen maanosaliiton jäsen, minkä vuoksi se ei voi osallistua maailman- tai maanosamestaruuskilpailuihin. Edustusoikeus joukkueessa on vain niillä pelaajilla, joilla on Ahvenanmaan kotiseutuoikeus.
Ålands Fotbollförbund vastaa myös Ahvenanmaan naisten jalkapallojoukkueen toiminnasta.
Island Games 2017 -turnauksessa mukana olleet pelaajat:
Vastavalistus
Vastavalistus tarkoittaa 1700-luvun lopulla ja 1800-luvun alussa muodostunutta vastareaktiota valistukselle.
Valistusaika korosti järkeä, tiedettä, empiiristä tutkimusta, tasa-arvoa, vapautta ja liberalismia, vastavalistus puolestaan antirationalismia, relativismia ja vitalismia. Isaiah Berlin assosioi vastavalistuksen saksalaiseen romantiikkaan.
Arthur M. Melzerin mukaan Jean-Jacques Rousseau teki ensimmäiset merkittävät hyökkäykset valistusta vastaan, uskonnollisin motiivein.
Graeme Garrard on samoilla linjoilla teoksissaan "Rousseau's Counter-Enlightenment" (2003) ja "Counter-Enlightenments" (2006). Hänen mukaansa Ranskan vallankumous on hämärtänyt Rousseaun ja valistusfilosofien eroa. Valistusfilosofit asettivat järjen ja kirjoitetun lain etusijalle ja kyseenalaistivat uskomukset, kun taas Rousseau vetosi vaistoihin ja "hyveen" mielivaltaan.
Useimmat kirjoittajat ovatkin pitäneet Rousseauta vastavalistuksen liikkeellepanevana voimana, mutta Berlin esittelee vähemmän tunnettujen Giambattista Vicon ja Johann Gottfried Herderin valistusvastaisia näkemyksiä sekä sanoo lopulta vastavalistuksen lähteneen kunnolla liikkeelle vasta saksalaisten halusta hyökätä valistusajan universalismia ja ranskalaista kulttuuria vastaan romantiikan keinoin. Rousseauta Berlin piti pikemminkin harhautuneena valistusfilosofina.
Kuningasvaltaa suosineet konservatiivit syyttivät valistusta siitä, että sen ajatusten ansiosta Ranskan suuressa vallankumouksessa kaadettiin kuningasvalta, mikä vallankumouksen valistushenkisen liberaalin alkuvaiheen (1789-92) jälkeen johti terrorikauteen (1793-94), kun äärivasemmistolainen Vuoripuolue (Georges Danton, Maximilien Robespierre, Louis de Saint-Just) tuli valtaan vuosina 1792-93. Vaikka terrorikautta johtanut Robespierre ja Saint-Just olivat nimenomaan Rousseaun seuraajia ja oikeuttivat totalitarisminsa Rousseau-henkisillä ajatuksilla, konservatiivien mielestä ilman valistusta ja vallankumousta myös heidän valtaantuloltaan olisi vältytty.
Tämän konservatiivisen kritiikin vaikutus levisi laajalle, ja moni yhdisti valistuksen ja terrorikauden toisiinsa. Esimerkiksi Joseph de Maistren mukaan vallankumous oli Jumalan rangaistus valistuksen synneistä. Useimmat valistusfilosofit olivat tosin tieteellisen maailmankuvan omaavia deistejä eivätkä ateisteja, vaikka kritisoivatkin voimakkaasti uskontoa ja papistoa, mutta romantikot kammoksuivat tätäkin uskontovastaisuutta.
Garrardin mukaan vastavalistus ei kuitenkaan ollut yhtenäinen aate vaan rykelmä hyökkäyksiä valistusaikaa vastaan, johon hän laskee myös marxilaisuuteen pohjautuvan "kriittisen teorian", feminismin marxilaisimmat haarat ja postmodernismin. Garrardin mukaan valistuksen eri vastustajat vasemmalta äärioikealle kuvaavat valistuksen keskenään ristiriitaisin tavoin.
Richard Wolin ("The Seduction of Unreason", 2004) katsoo postmodernismin universalisminvastaisuuden periytyvän vastavalistukselta.
Teenage Mutant Ninja Turtles: The Original Motion Picture Soundtrack
Teenage Mutant Ninja Turtles: The Original Motion Picture Soundtrack on vuoden 1990 "Teini-ikäiset mutanttininjakilpikonnat" elokuva-albumi. Sen julkaisi SBK Records 16. maaliskuuta 1990. Levyllä kuultiin muun muassa artisteja kuten MC Hammer, Hi Tek Three ja Partners in Kryme.
Jürgen Croy
Jürgen Croy (s. 19. lokakuuta 1946 Zwickau) on saksalainen entinen jalkapalloilija.
Croy aloitti seurajalkapallon vuonna 1956 BSG Aktivist Karl Marx Zwickaussa, josta hän nousi vuonna 1963 BSG Sachsenring Zwickaun reservijoukkueeseen. Pelattuaan kaksi kautta reservijoukkueessa, Croy nostettiin edustusjoukkueeseen. Vuodesta 1975 lähtien hän toimi joukkueen kapteenina. Croy lopetti ammattilaisuransa kauden 1980–1981 jälkeen. Peliuransa jälkeen Croy toimi Zwickaun päävalmentajana vuosina 1984–1988.
Croy pelasi maansa juniorimaajoukkueiden lisäksi DDR:n maajoukkueessa. Hän voitti olympialaisissa kulta- ja pronssimitalit. Lisäksi Croy oli mukana vuoden 1974 MM-kisoissa. Kaiken kaikkiaan Croy edusti maataan 94 maaottelussa.
Eriyttäminen
Eriyttäminen tarkoittaa opettajan ratkaisuja, joilla tämä pyrkii tukemaan jokaisen ryhmässä olevan oppilaan persoonallista kehitystä.
Eriyttämisen ulkonaiset, koulutukselliset, organisatoriset ja hallinnolliset keinot ovat olleet Suomessa rinnakkaiskoulujärjestelmä, linjajako, eritasoryhmät, tasokurssit, pysyvä erityisopetus, vapaaehtoiset ja valinnaiset aineet, tukiopetus, lisäkurssit sekä luokalle jättäminen.
Eriyttämisen sisäiset, opetukselliset ja pedagogiset keinot ovat olleet opetuksen yksilöllistäminen, korjaavan opetuksen (tukiopetus, erityisopetus) antaminen, lisätehtävät, luokan sisäiset sekakoosteiset ryhmät, oma opinto-ohjelma, sekä erilaiset tavoiteoppimisstrategiat.
Your Love Is My Drug
”Your Love Is My Drug” on yhdysvaltalaisen pop-artisti Keshan kolmas single hänen debyyttialbumiltaan "Animal". Kesha on kirjoittanut laulun yhteistyössä Benny Blancon ja Dr. Luken kanssa. Your Love Is My Drug julkaistiin digitaalisena 21. toukokuuta. Single sijoittui viiden joukkoon Australiassa ja Yhdysvalloissa. Pelkästään Yhdysvalloissa singlestä on myyty yli 2 miljoonaa kopiota.
David Wald
David Wald on yhdysvaltalainen ääninäyttelijä, joka tunnetaan parhaiten englanniksi dubatuista animeista. Pääosin Wald on työskennellyt ADV Filmsille ja oli muun muassa Master Chiefin äänenä elokuvassa Halo Legends. Hänellä oli myös sivurooleja Devil May Cry videopeliin pohjautuvassa animesarjassa.
Verisempi viikonloppu
Verisempi viikonloppu ("Severance") on brittiläinen kauhukomedia, joka valmistui vuonna 2006.
Elokuvan ohjasi Christopher Smith.
Severance kertoo fiktiivisestä asevalmistaja Palisade Defencestä. Yhtiön henkilökunta lähtee viikonloppumatkalle Unkarin metsiin.
Teijo Tikkanen
Teijo Tikkanen (s. 24. toukokuuta 1971 Nurmes) on suomalainen rock-muusikko, lauluntekijä ja tuottaja. Hän on vaikuttanut kosketinsoittajana muun muassa yhtyeissä Elastic Family, Tracey, Jonna Tervomaan yhtye, Jo Hope Band. Hän on toiminut kosketinsoittajana muun muassa seuraavien yhtyeiden ja artistien levyillä: Hanoi Rocks, Michael Monroe, Havana Black, Veeti Kallio, Jonna Tervomaa, Pelle Miljoona, Problems?, Niko Ahvonen, ja Riho Sibul. Biisinkirjoittajana, tuottajana, multi-instrumentalistina (kitara, rummut, basso, kosketinsoittimet, perkussiot) ja laulajana yhtyeissä Corey & Maple, Wolf Larsen, Kataya, Alpha Indigo sekä Liquid Wolf..
Teijo Tikkanen työskenteli Seawolf-studiossa Helsingin Suomenlinnassa vuosina 1996–2002. Vuonna 2004 hän päätti palata juurilleen ja työskennellyt siitä lähtien omassa studiossaan Nurmeksessa. Tikkanen on tehnyt musiikkia myös TV-ohjelmiin ja lyhytelokuviin sekä toiminut spiikkaajana vuodesta 2006.
(1) = tuottajana,äänittäjänä (2) = sävellys,sovitus,remiksaus (3) = soittajana, ohjelmoijana
Corey & Maple : Dialogue (1,2,3) ©2004 Wolfram Records
Corey & Maple : Home In The Universe (1,2,3)©2007 Presence Records
Wolf Larsen : Viapori (1,2,3) ©1998 Silence/Wolfgang Records
Wolf Larsen : Totarti (1,2,3) ©2000 Silence/Wolfgang Records
Veeti : Veeti (1,2,3) ©2002 EMI
Elastic Family: Sister ©1996 BMG
Hanoi Rocks: Twelve Shots On The Rocks (3) ©2003 Major/Leiden
Michael Monroe: Whatcha Want (3) ©2003 Steamhammer
Jonna Tervomaa : Neljä Seinää (3) ©2000 Universal Records
Pelle Miljoona : Kolmen tuulen Pesä (3) ©1998 Pyramid
Tumppi Varonen & Problems?: Reaaliajassa (3)© 1999 Kråklund Records
Jo Hope : Head (2) ©2000 BMG
Niko Ahvonen : Tuhannen Tanssin Tasavalta (1,2,3) ©2001 RCA
Hannah : Blinded (1,2,3) ©2002 Up Music Productions
Riho Sibul : Poeet Külmetab Klaasmäel (1,3) ©2000 Vagabund Records
Tracey : Strange How It ´s Good (1,2,3) ©1999 Bulltone Records
Keystone Cops: Three (3) ©1999 Bluelight Records
Micke Björklof & The Blue Strip: Three Times Seven Is.. (3) ©2002 Bluelight Records
Doobie Twisters: Black Or White (3) ©1998 Bluelight Records
Tomi Sivenius: Osa Sinua (3) ©2001 Good Son Records
Arto Vilkko: Vilkko (1,2,3) ©2003 Wolfram Records
Matti Kervinen : Flutter (1,2,3) ©2000 Strawberry Records
Conquest: Worlds Apart (1,3) ©1999 Escape Music
Pelle Positiivi: Meriseikkailu (1,2,3) ©2003 Adamant Music
Pelle Positiivi: Tilulilulei (1,2,3) ©2005 Adamant Music
Wäinötär: Wäinötär (3) ©2005 Wolfram Records
PS: Oma Maailma (1,2,3) ©2004 Perfection Records
Mika Löytynoja : Mika Löytynoja (1,2,3) ©2005 Löytynoja
Pax Romana: Trace Of Light (1,3) ©2005 Wolfgang Records/Silenze
House Of Games: Rise ´N Shine (2)©2006 RAM Music
Kataya: Canto Obscura (1,2,3) ©2008 Perfect Sound
Kataya: Voyager (1,2,3) ©2010 Presence Records
Liquid Wolf: First Light ©2012 Presence Records
Alpha Indigo: Blueprints EP (1,2,3) ©2012 11/22 Records
Greedy Pig: Boogiedriller (3) ©2012 Puuma Records
Peacemakers: Sotilas (1,3) ©2013 Peacemakers
Alpha Indigo: Rolling Out (1,2,3) ©2014 11/22 Records
Liquid Wolf: Second Wind (1,2,3) ©2016 Samsara Records
Saksan demokraattisen tasavallan vuoden jalkapalloilija
Saksan demokraattisen tasavallan vuoden jalkapalloilija oli vuosittain jaettu jalkapallopalkinto, joka myönnettiin Saksan demokraattisessa tasavallassa. Palkinto jaettiin vuosina 1963–1991.
Vuoden jalkapalloilijan palkinnon jakoi itäsaksalainen jalkapallolehti Neue Fußballwoche. Palkinnon saajaa eivät valinneet lehden lukijat vaan kyseisen lehden toimitus. Tällä haluttiin pitää valinta lukijoilta ennakoimattomana. Ensimmäisen kerran palkinnon sai Manfred Kaiser ja viimeisen kerran Torsten Gütschow. Menestyneimmät pelaajat olivat Jürgen Croy ja Hans-Jürgen Dörner, joille palkinto myönnettiin kolme kertaa. Seuroista menestynein oli Dynamo Dresden, jonka pelaajat voittivat palkinnon seitsemän kertaa. Yksikään palkinnon voittanut pelaaja ei onnistunut saavuttamaan Saksan vuoden jalkapalloilija-palkintoa.
Doctor Doctor
Doctor Doctor on brittiläisen heavy metal- yhtye UFOn kappale albumilta Phenomenon. Kappale on kenties yhtyeen tunnetuin. Brittiläinen heavy metal- yhtye Iron Maiden on tehnyt kappaleesta cover- version.
Kappale julkaistiin alun perin albumilla "Phenomenon" vuonna 1974, mutta singleversio vasta livealbumilta "Strangers in the Night" vuonna 1979.
Nissan Atleon
Nissan Atleon on Nissanin vuosina 2000–2013 valmistama keskikokoinen kuorma-auto. Atleon on yksi niistä Nissanin automalleista, jotka myydään ja huolletaan Volvon jälleenmyyntiverkoston kautta. Mallin seuraajaksi tuli Nissan NT500.
Fabián Orellana
Fabián Ariel Orellana Valenzuela (s. 27. tammikuuta 1986 Santiago, Chile) on chileläinen jalkapalloilija. Hän edustaa Espanjan Primera Divisiónissa pelaavaa Valenciaa ja on pelipaikaltaan hyökkääjä tai laitalinkki.
Orellana aloitti uransa Colo-Colosta, josta hän siirtyi vuonna 2000 Audax Italianon junioreihin. Hän edusti joukkuetta eri tasoilla yhteensä yhdeksän vuoden ajan. Kesäkuussa 2009 hän siirtyi italialaisseura Udineseen, mutta pelasi ensimmäisen kautensa lainalla espanjalaisessa Xerezissä.
Kaudeksi 2010–2011 hän siirtyi jälleen lainalle, tällä kertaa Granadaan.
Orellana teki ensimmäisen maalinsa Chilen maajoukkueessa 15. lokakuuta 2008 pelatussa MM-karsintaottelussa Argentiinaa vastaan. Hänet valittiin maajoukkueen kokoonpanoon vuoden 2010 MM-kilpailuihin.
Halden SK
Halden Skiklubb (Halden SK) on vuonna 1891 perustettu norjalainen urheiluseura, joka on kotoisin Haldenista. Seuran lajeja ovat suunnistus, hiihto ja pyöräily.
Seuran naiset ovat voittaneet Tiomilan vuosina 2002, 2009 ja 2012 sekä miehet vuosina 1998–2000, 2002–2004, 2006, 2007 ja 2012. Jukolan viestin seura on voittanut vuosina 1993, 1997, 1998, 2000, 2003, 2010 ja 2011. Venlojen viestin seura on voittanut vuosina 1986, 1988, 1990, 2012 ja 2016.
Columbine High School
Columbine High School, tai lyhyemmin CHS, on julkinen high school Littletonin kaupungissa Coloradossa, Yhdysvalloissa. Se kuuluu Jefferson Countyn julkiseen koulupiiriin. Koulussa opiskelee tällä hetkellä noin 1 700 oppilasta. High Schoolin lempinimi ja maskotti on Rebels. Sen nykyinen rehtori on Frank DeAngelis. Koulun ylitarkastajana toimii Dr. Cindy Stevenson.
Columbine High School nousi julkisuuteen vuonna 1999, kun kaksi sen oppilasta aloitti noin tunnin mittaisen ammuskelun, jossa kuoli yhteensä 15 ihmistä.
Columbine High School avattiin syksyllä 1973. Sen ensimmäinen valmistunut vuosiluokka tuli kuitenkin vasta 1975. Koulun nimettiin Coloradossa sijaitsevan samannimisen kaupungin jälkeen. Sen ensimmäinen rehtori oli Gerald Difford.
Columbinen koulun viralliset värit ovat laivaston sininen ja hopea. Nämä värit valittiin Ken Caryl Junior High Schoolin ja Bear Creek High Schoolin oppilaiden kesken pidetyllä äänestyksellä vuonna 1973, sillä niistä kouluista tulivat ensimmäiset koulun opiskelijat.
Columbinen High Schoolilla tapahtui yksi Yhdysvaltojen historian pahimmista joukkumurhista, kun viimeistä vuottaan koulussa opiskelleet Eric Harris ja Dylan Klebold tappoivat koulussa yhteensä 15 henkilöä, mukaan lukien yhden opettajan, sekä itsensä ja haavoittivat 24 muuta tuliaseilla ja omatekoisilla räjähteillään. Isku aiheutti suurta moraalipaniikkia Yhdysvaltojen muissa kouluissa.
Verilöylyn jälkeen Columbinen oppilaat siirrettiin Chatfield Senior High -kouluun lopuiksi kolmeksi kouluviikoksi. Koulun kirjasto ja kahvila, verilöylyn pahimmat paikat, oli remontoitu täysin neljä vuotta ennen verilöylyä. Kirjasto sijaitsi tuolloin suoraan kahvilan yläpuolella. Myöhemmin kirjasto purettiin kokonaan ja sen tilalle tehtiin atriumi. Koulu rakensi uuden, suuremman "Hope Columbine Memorial Library" -nimisen kirjaston mäelle jossa ammuskelu alkoi.
Columbine High School kouluammunta on Verisin High School ammuskelu koskaan ja Yhdysvaltojen verisin kahden ihmisen suorittama massamurha.
René Müller
René Müller (s. 11. helmikuuta 1957 Leipzig) on saksalainen entinen jalkapalloilija ja nykyinen jalkapallovalmentaja.
Müller aloitti jalkapallon BSG Aktivist Markkleebergissä vuonna 1965. Hän edusti seuran juniorijoukkueita viisi vuotta, kunnes siirtyi 1. FC Lokomotive Leipzigiin, jossa hän myöhemmin debytoi edustusjoukkueessa. Müller edusti Lokomotive Leipzigia vuoteen 1990 saakka ja voitti joukkueessa kolme FDGB-Pokalia. Tämän jälkeen hän siirtyi Sachsen Leipzigiin, jossa pelasi yhden kauden. Vuonna 1991 Müller siirtyi Dynamo Dresdeniin kolmeksi kaudeksi ja toimi vielä kauden 1994–1995 ajan FC St. Paulin maalivahtina.
Müller kuului maansa juniorimaajoukkueisiin, jonka lisäksi hän pelasi DDR:n maajoukkueessa. Alle 21-vuotiaiden EM-kisoissa Müller voitti hopeaa vuonna 1980. Aikuisten maajoukkueessa hän pelasi 46 ottelua.
Müller toimi VfB Leipzigin maalivahti- ja apuvalmentajana vuosina 1996–1999. Vuonna 1999 hän siirtyi Eintracht Frankfurtiin, jossa hän toimi maalivahtien ja amatöörijoukkueen valmentajana. Päävalmentajana Müller aloitti vuotta myöhemmin, jolloin hän siirtyi VFC Plaueniin. Kolmen kauden jälkeen Müller siirtyi FC Rot-Weiß Erfurtiin ja nosti seuran 2. Bundesliigaan. Vuodet 2005–2007 hän toimi Hallescher FC:n päävalmentajana, ja vuodesta 2007 lähtien Müller on toiminut 1. FC Nürnbergin kakkosjoukkueen päävalmentajana.
Ilmiöpohjainen oppiminen
Ilmiöpohjaisessa opetuksessa ja opiskelussa oppimisen lähtökohtana ovat kokonaisvaltaiset, todellisen maailman ilmiöt. Ilmiöitä tarkastellaan kokonaisina, aidossa kontekstissa, ja niihin liittyviä tietoja ja taitoja opetellaan oppiainerajat ylittäen. Lähtökohta poikkeaa perinteisestä oppiainejakoista koulukulttuurista, jossa usein opeteltavat asiat on hajotettu suhteellisen pieniksi ja irrallisiksi palasiksi (dekontekstualisointi). Ilmiöpohjaisuus on vuonna 2008 noussut termi, joka tarkoittaa pitkälti samaa kuin horisontaalinen eheyttäminen 1980-luvulta alkaen.
Ilmiöpohjaisessa oppimisessa edetään tyypillisesti ongelmalähtöisen oppimisen menetelmän seitsemän askeleen mukaisesti. Nämä askeleet ovat:Teoria- ja tutkimustietoa ilmiöpohjaiseen opetukseen on niukasti saatavilla, onhan kyseessä lähinnä opetuksen organisoimisen tapa, jonka sisällä sovelletaan erilaisia tutkimusperustaisia pedagogisia malleja. Ainepedagogit pitävät kyseenalaisena sitä, että opettajat joutuvat opettamaan asioita, joihin heillä ei ole pätevyyttä.
.tm
.tm on Turkmenistanin Internet-maatunnus, jota ylläpitää "Internet Computer Bureau". Tunnusta on käytetty jonkin verran myös merkitsemään tavaramerkkiä (, lyhenne "TM"). Toisen asteen rekisteröinneille ei ole rekisteröintirajoituksia, kolmas aste edellyttää paikallisuutta. Tunnus otettiin käyttöön 1997.
.tn
.tn on Tunisian Internet-maatunnus, jota ylläpitää Agence tunisienne d'Internet. Rekisteröinti edellyttää läsnäoloa. Tunnus otettiin käyttöön 1991.
.to
.to on Tongan Internet-maatunnus, jonka rekisteröinnistä vastaa "Tonga Network Information Center (Tonic)" ja sponsoroi Tongan hallitus. Kuka tahansa voi rekisteröidä tunnuksen, mutta eräät sopimattomat verkkotunnukset ovat kiellettyjä ja käyttö roskapostitukseen on kielletty. Tunnus otettiin käyttöön 1995.
Koska "to" on yleinen prepositio englannin kielessä, tunnusta on käytetty moniin domain hack'eihin, kuten "come.to" ja "page.to". Myös "cr.yp.to" -osoite on käytössä. Suomessa ".to" -pääte on käytössä mm. sivulla "kyyti.kirjas.to".
Ken Sugimori
Ken Sugimori () (s. 27. tammikuuta 1966 Tokio, Japani) on japanilainen videopelisuunnittelija ja -kuvittaja. Hän on tullut tunnetuksi Pokémon-tuotesarjan hahmosuunnittelijana ja art directorina. Sugimori oli myös "Pulsemanin" art director. Sugimori piirsi itse kaikki alkuperäiset 151 Pokémon-lajia. Hän on myös työskennellyt "Pokémon"-elokuvien, keräilykorttien ja muiden videopelien, kuten "Super Smash Bros." -pelisarjan, parissa.
1980-luvulla Sugimori kuvitti fanipelilehteä nimeltä "Game Freak", jonka oli perustanut Satoshi Tajiri. Lehden julkaisu lopetettiin vuonna 1986. Tajiri piti erityisen paljon Namcon peleistä, ja yhdessä Sugimorin kanssa he päättivät ehdottaa Namcolle ideaa kolikkopelistä. He tekivät Game Freakista pelitalon ja kehittivät "Mendel Palacen" vuonna 1989.
Sugimori on myös käsikirjoittanut ja piirtänyt manga-sarjakuvia, joista yksi julkaistiin ennakkotilaajille tarkoitettuna etuna Yhdysvalloissa 2008.
Peter Ducke
Peter Ducke (s. 14. lokakuuta 1941 Benešov nad Ploučnicí) on saksalainen entinen jalkapalloilija. Hänen veljensä, Roland Ducke, oli myös maajoukkuetason jalkapalloilija.
Ducke aloitti seurajalkapallon vuonna 1950 BSG Motor Schönebeckissä pelaten seurassa yhdeksän vuotta. Tämän jälkeen Ducke siirtyi SC Motor Jenaan, jota hän edusti koko uransa. Jenan paidassa Ducke voitti DDR-Oberligan vuosina 1963, 1968 ja 1970. Cup-mestaruuden hän voitti niin ikään kolmesti vuosina 1960, 1972 ja 1974. Ducke lopetti uransa vuonna 1977.
Maajoukkueessa Ducke edusti sekä aikuisten että nuorten maajoukkueitta. Aikuisissa hän voitti olympiapronssia vuonna 1972. Hän oli myös mukana vuoden 1974 MM-kisoissa. Ducke valittiin DDR:n vuoden urheilijaksi vuonna 1965 ja vuoden jalkapalloilijaksi vuonna 1971.
Mourad Karouf
Mourad Karouf (s. 27. joulukuuta 1970 Tizi-Ouzou) on algerialainen jalkapallovalmentaja ja entinen jalkapalloilija. Puolustajana pelannut Karouf pelasi koko uransa Algeriassa.
Karouf aloitti jalkapalloilun nuorena, mutta harrasti sitä ennen käsipalloa ASTO:n joukkueessa. Lopulta hän valitsi jalkapallon vuonna 1979 liittyessään JS Kabylien junioreihin. Sittemmin hänet nostettiin harjoittelemaan edustusjoukkueeseen kaudella 1987–1988 ja seuraavalla kaudella Karoufia pääsi pelaamaan muutamassa ottelussa. Hän nousi lopulta JS Kabylien avain pelaajaksi puolustuksessa ja oli voittamassa Algerian mestaruutta vuosina 1989, 1990 ja 1995. Lisäksi se juhli Afrikan Mestarien liigan voittoa vuonna 1990.
Karouf päätti jättää seuran huomattuaan ettei menestyksen jälkeen joukkueen sisäisen asiat olleet enää kunnossa. Hän siirtyi kaudeksi 1995–1996 US Chaouiaan ja vaihtoi seuraa kausittain pelaten USM Blidassa, JS Bordj Menailissa, USM Tébessassa, USM Béjaïassa, CA Batnassa ja lopulta kaksi kautta MB Bouirassa, jossa hän myös päätti pelaajauransa.Karouf aloitti valmentamisen MB Bouirassa kaudella 2001–2002, jolloin hän toimi pelaaja-valmentajana. Karouf kuitenkin keskittyi lopulta viimeisellä kaudellaan pelaamiseen ja jätti valmentamisen hetkeksi.
Sittemmin hän siirtyi takaisin kasvattajaseuraansa JS Kabylieen, jossa Karouf työskenteli juniorijoukkueiden parissa. Hän siirtyi lopulta kaudella 2007–2008 juniorivalmentajaksi ja myöhemmin Karouf kutsuttiin valmentamaan hetken aikaa edustusjoukkuetta marraskuussa 2009. Pesti päättyi lopulta tammikuussa 2010, kun joukkue palkkasi vakituisen valmentajan loppukaudeksi.
Georgiana Cavendish
Georgiana Cavendish (7. heinäkuuta 1757 – 30. maaliskuuta 1806), omaa sukua Lady Georgiana Spencer, oli Devonshiren herttuatar ja Devonshiren viidennen herttuan William Cavendishin ensimmäinen vaimo. Hänen pojastaan tuli kuudes herttua.
Devonshiren herttuatar oli tunnettu kaunotar, aikansa huomattavin muoti-ikoni ja uhkapelin harrastaja, joka keräsi ympärilleen laajan seurapiirin. Hän oli hyvin kiinnostunut politiikasta ja kannatti Whig-puoluetta. Hän teki ahkerasti vaalityötä Charles James Foxin hyväksi.
Hän sai kolme lasta aviomiehensä kanssa sekä aviottoman tyttären whig-poliitikko Charles Greyn kanssa.
Vuonna 1782 Devonshiret tutustuivat Elizabeth Fosteriin josta tuli Georgianan ystävätär ja hänen aviomiehensä rakastajatar.
Vuonna 2008 valmistunut Herttuatar-elokuva kertoo Georgiana Cavendishin elämästä Devonshiren herttuattarena. Pääosaa elokuvassa näyttelee Keira Knightley.
.tr
.tr on Turkin Internet-maatunnus, jota ylläpitää Lähi-idän teknillinen yliopisto. Pohjois-Kyproksen turkkilainen tasavalta käyttää .nc.tr-tunnusta. Eri päätteille on eri rajoitukset. Tunnus on hyvin suosittu Turkissa. Se otettiin käyttöön 1990.
.tt
.tt on Trinidad ja Tobagon Internet-maatunnus, jonka rekisteröinnistä vastaa "Trinidad and Tobago Network Information" ja sponsoroi "University of the West Indies". Toisen asteen tunnukset co.tt, com.tt, org.tt, net.tt, biz.tt, info.tt, pro.tt, int.tt, coop.tt, jobs.tt, mobi.tt, travel.tt, museum.tt, aero.tt, cat.tt, tel.tt ja name.tt ovat käytössä. Rekisteröintirajoituksia ei ole lukuun ottamatta .gov.tt-, .mil.tt- ja .edu.tt-tunnuksia.
Gamba Osaka
Gamba Osaka () on japanilainen jalkapallojoukkue, joka pelaa Japanin pääsarjan, J. Leaguen 1. divisioonassa.
Seura on voittanut useita kansallisia palkintoja, kuten Keisarin cupin kahdesti sekä J. Leaguen, Japanin liigacupin ja Japanin supercupin kertaalleen. Lisäksi Aasian mestareiden liigan Gamba Osaka voitti vuonna 2008. Samana vuonna joukkue sijoittui seurajoukkueiden MM-kilpailuissa kolmanneksi.
Gamba Osaka pelaa kotiottelunsa Suita City Football Stadiumilla.
Ammattilaisjoukkueena
Barcelona Open
Barcelona Open, tunnetaan myös nimillä "Trofeo Conde de Godó", "Open Banco Sabadell" ja "Torneo Godó", on tennisturnaus miesammattilaisille. Turnaus on käyty Barcelonassa vuodesta 1953 lähtien ja se pelataan massakentällä. Turnaus on Espanjan toiseksi suurin tennisturnaus heti Madrid Open -turnauksen jälkeen ja se järjestetään huhtikuun viimeisellä viikolla. Turnaus kuuluu ATP World Tour 500 -sarjaan.
Rikke Skov
Rikke Erhardsen Skov (s. 7. syyskuuta 1980 Viborg) on tanskalainen käsipalloilija ja olympiavoittaja.
Skov on edustanut seuratasolla vuodesta 1994 lähtien kotimaansa Viborg HK:a, jossa hän on saavuttanut lukuisia mestaruuksia sekä kansallisella että kansainvälisellä tasolla. Tanskan maajoukkueessa Skov debytoi vuonna 2000, ja lopettaessaan maajoukkueuransa ensimmäisen kerran vuonna 2009 hän ehti pelata 107 ottelussa tehden 296 maalia. Hän palasi vielä myöhemmin maajoukkueeseen. Maajoukkueessa Skov voitti olympiakultaa Ateenassa 2004 ja EM-hopeaa samana vuonna. Hän lopetti pelaajauransa vuonna 2017.
Spike Video Game Awards
Spike Video Game Awards (lyhenne VGA) on SpikeTV:n isännöimä palkintogaala, joka valitsee vuoden parhaat tietokone- ja videopelit. Tapahtuma keräsi ensimmäisellä järjestämiskerrallaan vuonna paljon huomiota, sillä videopelipalkinnot eivät olleet yleisiä ennen Spike TV:n esimerkkiä. Showtapahtuma sisältää muun muassa musiikkiesityksiä ja tulevien videopelien ennakkotrailereita. Ohjelman tuottaa Geoff Keighley ja juontaa usein Samuel L. Jackson. VGA on järjestetty vaihtelevissa kohteissa, kuten Los Angelesissa ja Las Vegasissa. Palkinto nimettiin VGX viimeisenä vuotenaan.
Voittajat on valittu tekstiviestiäänestyksellä.
Palkinnon on vuodesta 2014 korvannut "The Game Awards" jossa Spike TV ei ole enää mukana.
2013 tapahtuma nimettiin "VGX" ja järjestettiin 7. joulukuuta 2013.
2012 tapahtuma järjestettiin 7. joulukuuta 2012.
2011 tapahtuma järjestettiin 10. joulukuuta 2011.
2010 tapahtuma järjestettiin 11. joulukuuta 2010.
2009 tapahtuma järjestettiin 12. joulukuuta 2009.
2008 tapahtuma järjestettiin 14. joulukuuta 2008.
2007 tapahtuma järjestettiin 9. joulukuuta 2007.
2006 tapahtuma järjestettiin 13. joulukuuta 2006.
2005 tapahtuma järjestettiin 10. joulukuuta 2005
2004 tapahtuma järjestettiin 14. joulukuuta 2004
2003 tapahtuma järjestettiin 2. joulukuuta 2003.
Spike's Video Game Hall of Fame -palkinto on myönnetty "The Legend of Zelda" -pelisarjalle. Shigeru Miyamoto vastaanotti palkinnon.
Tappava yhteys
Tappava yhteys ("Lifeforce") on Tobe Hooperin ohjaama science fiction -elokuva vuodelta 1985. Se perustuu Colin Wilsonin romaaniin "The Space Vampires", joka julkaistiin vuonna 1976.
Elokuva kertoo avaruudesta saapuneesta epidemiasta, joka vie ihmisten elinvoiman ja tarttuu sukupuoliteitse.
"Video-oppaassa" vuodelta 1994 Kari Salminen kutsuu "Tappavaa yhteyttä" absurdiksi mutta viihdyttäväksi sekasotkuksi, jonka AIDS-allegoriaa ei tarvitse kaukaa hakea. Hän antaa sille kolme tähteä viidestä, mikä vastaa sanallista arviota ”hyvä”.
SIE Santa Monica Studio
Santa Monica Studio on videopelien kehittäjä ja osa Sony Computer Entertainmentin omistamaa SIE Worldwide Studiosia. Pelitalo sijaitsee nimensä mukaisesti Santa Monicassa, Kaliforniassa ja se perustettiin vuonna 1999. Sen kuuluisimpiin tuotteisiin lukeutuu "God of War" -pelisarja, jonka kehityksestä he vastaavat suurimmilta osin.
Orslandet
Orslandet on Inkooseen kuuluva 11,6 neliökilometrin suuruinen saari Suomenlahdella. Saaren vakituinen asutus on keskittynyt Barösundin kylään. Kylässä toimi ruotsinkielinen peruskoulu vuoteen 2009 saakka. Orslandetilla asuu vakituisesti 57 ihmistä.
Saarelta on lossiyhteys Barölandetin saarelle, jonka Korssundetin ylittävä silta yhdistää mantereeseen.
Academy of Interactive Arts &amp; Sciences
Academy of Interactive Arts & Sciences (eli AIAS) on vuonna 1996 perustettu, liikevoittoa tavoittelematon organisaatio, joka palkitsee tietokone- ja videopelejä vuosittaisessa seremoniassaan. Voittajille myönnetään D.I.C.E. Awards (ennen nimellä Interactive Achievement Awards) -palkintoja.
AIASin jäsenet koostuvat alan ammattilaisista ja heistä ainoastaan kriiterin täyttäneet saavat osallistua äänestykseen.
Organisaatio lisää vuosittain henkilön "Hall of Fameen".
Muita erityspalkintoja ovat "Lifetime Achievement Award" ja "Pioneer Award".
D.I.C.E. Summit on akatemian vuonna 2002 lähtien pidetty vuosittainen tapaaminen.
Etelä-Kalifornian yliopisto
Etelä-Kalifornian yliopisto (, lyhenne USC) on vuonna 1880 perustettu yksityinen yliopisto, joka sijaitsee Los Angelesissa, Kaliforniassa. Yhdysvaltojen parhaiden korkeakoulujen listalla USC oli vuonna 2010 sijalla 26. Koulussa on noin 16 600 opiskelijaa.
NCAA:n alaisessa yliopistourheilussa USC:tä edustavat USC Trojansin nimellä kulkevat joukkueet. Yliopistolla on perinteisesti ollut vahva edustus etenkin amerikkalaisessa jalkapallossa.
Yliopisto kerää USC Dornsife -nimistä presidentinvaalien kannatusmittausta, jossa kysytään 3 000 henkilön paneeliin kuuluvilta säännöllisesti, ketä he äänestäisivät vaalipäivänä. Kannatusmittausta kutsutaan myös Daybreak polliksi, ja se on metodiltaan erilainen kuin kyselyt yleisesti.
PALGN
PAL Gaming Network (PALGN) on australialainen verkkosivusto, joka keskittyy videopelejä koskevien uutisten ja arvostelujen päivittämiseen. Sivusto huomio erityisesti PAL-alueen videopeliteollisuutta. Sivuston perusti joukko IGN:n foorumikäyttäjiä, joilta riistettiin äänioikeus amerikkalaisten sivustojen siirtyessä jäsenmaksuihin.
GameTrailers
GameTrailers (GT) on mediaverkkosivusto, joka on erikoistunut videopelejä koskevaan sisältöön. Se tarjoaa vapaan pääsyn videoarvosteluihin, trailereihin ja nauhoitettuun pelimateriaaliin, joita voi usein katsoa teräväpiirtolaadulla.
Käyttäjät voivat itse ladata videoita, luoda blogeja ja osallistua keskustelufoorumeihin. GameTrailersilla on myös oma valuuttansa GTP, jota ansaitaan osallistumalla sivuston toimintaan ja käytetään virtuaalisten tavaroiden hankintaan.
The Press
The Press on päivittäin ilmestyvä sanomalehti, jota julkaistaan Christchurchissa Uudessa-Seelannissa. Sen omistaa Australian Fairfax Media.
Cloud (videopeli)
Cloud, joka tunnetaan myös nimellä "That Cloud Game" tai "Cloud: The Game", on Jenova Chenin suunnittelema pulmapeli, joka perustuu säähän ja atmosfääriseen estetiikkaan. Ensimmäinen versio "Cloudista" julkaistiin ilmaisena tiedostolatauksena internetissä vuonna 2005. Peli kehitettiin Etelä-Kalifornian yliopiston interaktiivisessa mediadivisioonassa ja se sisältää omaperäisen, käsinpiirretyn visuaalisen suunnittelun sekä "Katamari Damacyn" inspiroiman oikukkaan ja väkivallattoman pelattavuuden.
Habib Draoua
Hadj Habib Derbouz Draoua (1914 – 29. lokakuuta 2008) oli algerialainen jalkapalloilija ja jalkapallovalmentaja, jonka Tunisian jalkapalloliitto palkitsi hopeisella mitalilla.
Hadj Habib Derbouz Draoua tunnettiin myös lyhyemmin Habib Draouana ja Habib Derbouzina aloitti jalkapalloilun Algeriassa USM Oranin joukkueessa vuonna 1934 ollessaan 20-vuotias. Hän pelasi seurassa kolme vuotta ja siirtyi tämän jälkeen Ranskaan Le Havreen. Ensimmäisellä kaudellaan Draoua oli nostamassa seuraa Ranskan pääsarjaan, kun joukkue voitti Ligue 2:n. Hän vietti seurassa kahdeksan vuotta ja matkasi seuraavaksi Tunisiaan toisen maailmansodan lähestyessä loppua vuonna 1945.
Tunisiassa Draoua edusti pelkästään pääkaupungin Tunisin seuroja. Aluksi Espérancea yhden kauden verran ennen siirtymistään Stade Tunisieniin vuonna 1946. Hän vietti seurassa neljä vuotta, kunnes siirtyi CS Hammam-Lifiin, jossa Draoua voitti heti ensimmäisellä kaudellaan Tunisian-mestaruuden. Seuraava kausi ei ollut yhtä menestyksekäs, mutta pian sen jälkeen Hammam-Lifin otti kolme peräkkäistä mestaruutta vuosina 1954, 1955, 1956. Tämän ohella joukkue juhli kahdesti Tunisian cupin voittoa. Draoua pelasi vielä Hammam-Lifia kaudella 1956–1957, jolloin joukkue sijoittui sarjassa kuudenneksi.Draoua aloitti valmentamisen siirryttyään pelaamaan Tunisiaan vuonna 1945, jolloin hän toimi aluksi pelaaja-valmentajana yhden kauden Espérancessa ja neljä vuotta Stade Tunisienissa.
Hän valmensi lyhyen aikaa Espérancea ja johdatti joukkueen Tunisian cupin voittoon vuonna 1957. Sittemmin Draoua valmensi hetken aikaa myös Algerian amatöörimaajoukuetta vuonna 1957, kunnes hänet nimitettiin Tunisian jalkapallomaajoukkueen tekniseksi johtajaksi. Virassa hän toimi vuodet 1957–1960. Viimeisellä virkakaudella hän valmensi Espérancen Tunisian mestariksi
Sittemmin Draoua palasi takaisin kotimaahansa Algerian itsenäistymisen jälkeen vuonna 1962 ja otti valmennusvastuun MC Oranista kaudella 1963–1964. Hän valmensi myös ASM Orania kaudella 1970–1971 Algerian toiseksi korkeimmalla tasolla neljänneksi, minkä ansiosta joukkue nousi pääsarjaan kaudeksi 1971–1972. Kaudella 1983–1984 Draoua valmensi MP Oranin kymmenenneksi.
Abderrahmane Ben Ezzedine
Abderrahmane Ben Ezzedine (s. 25. joulukuuta 1933 Tunis) on tunisialainen jalkapalloilija ja jalkapallovalmentaja.
Ben Ezzedine aloitti jalkapalloilun 12-vuotiaan Club Africainin junioreissa, josta hän siirtyi myöhemmin toiseen paikalliseen seuraan Espéranceen 14-vuotiaana. Ben Ezzedine vietti lopulta seurassa koko juniorivuodet ja siirtyi myöhemmin 18-vuotiaana edustusjoukkueeseen kaudella 1952–1953. Ben Ezzedine vietti lopulta koko uransa kasvattajaseurassaan ja voitti muun muassa Tunisian mestaruuden kahdesti 1959 ja 1960.
Ben Ezzedine pelasi myös Tunisian maajoukkueessa vuodet 1953–1961. Tämän ohella hän edusti Tunisian jalkapallojoukkuetta Rooman 1960 kesäolympialaisissa, jossa hän pelasi yhden ottelun Argentiinaa vastaan.Ben Ezzedine siirtyi valmentajaksi 1960-luvulla pelaajauransa jälkeen ja aloitti tehtävät kasvattajaseurassaan Espérancessa vuonna 1963. Hän johdatti seuransa ensimmäisellä valmennuskaudellaan toiseksi häviten mestaruuden voittaneelle Club Africainille kahdella pisteellä. Seuraavat kaksi kautta eivät menneet yhtä hyvin ja joukkue jäi sarjassa kuudenneksi (1964–1965) ja viidenneksi (1965–1966).
Myöhemmin Ben Ezzedine palasi takaisin Espérancen valmentajaksi ranskalaisen Robert Domerguen tilalle, joka ei kyennyt tuomaan menestystä joukkueelle. Ben Ezzedine johti Espérancen mestariksi ja otti samalla revanssin Club Africainista, joka jäi tällä kertaa sarjassa toiseksi kahden pisteen erolla. Ben Ezzedine ei kuitenkaan enää jatkanut tehtävässään vaan jätti seuran.
Ben Ezzedine palasi vielä kolmannen kerran Espérancen valmentajaksi kesken kauden 1975–1976 ja johdatti joukkueen Tunisian mestariksi uusintaottelussa ES Sahelia vastaan, joka oli tasapisteissä sarjan päätyttyä. Ben Ezzedine jatkoi mestaruuskauden jälkeen vielä kaudella 1976–1977, mutta joukkue sijoittui tällä kertaa seitsemänneksi Tunisian pääsarjassa.
Trinity College (Oxford)
Trinity College on yksi Oxfordin yliopiston 38 collegesta. Sen perusti vuonna 1555 katolilainen Sir Thomas Pope, joka kouluttautui lakimieheksi ja nousi vaikutusvaltaiseen asemaan kuningas Henrik VIII:n aikana. Hän toimi Henrik VIII:n lakkauttamien luostarien pesänhoitajana ja vaurastui. Hän päätti perustaa collegen samalla paikalla aiemmin sijainneen "Durham Collegen" rakennuksiin. Pope sai collegelleen kuninkaallisen erioikeuden kuningatar Marialta vuonna 1555. Popen toiveissa oli ollut, että collegen opiskelijat olisivat muistaneet häntä messuissa hänen kuolemansa jälkeen. Pope kuoli vailla elossa olevia jälkeläisiä vuonna 1559, jolloin Englannin hallitsijaksi oli jo noussut Elisabet I ja Englanti oli palannut protestanttiseksi.
Durham College oli sijainnut Trinity Collegen paikalla vuodesta 1286 Englannin uskonpuhdistukseen saakka. Siellä olivat opiskelleet durhamilaiset benediktiinimunkit. Durham College oli omistettu pyhälle Cuthbertille, Neitsyt Marialle sekä Pyhälle Kolminaisuudelle. Näistä viimeksi mainittu ilmeisesti antoi nimen Thomas Popen perustamalle Trinity Collegelle.
Rattus Norvegicus (albumi)
Rattus Norvegicus (IV) on brittiläisen The Stranglers -yhtyeen ensimmäinen studioalbumi vuodelta 1977. Levyn on kustantanut United Artists Records -levy-yhtiö ja sen sarjatunnus oli TCK 30045 (C-kasetti). Tuottajana on ollut Martin Rushent.
Levy on äänitetty Fulhamissa tammi-helmikuussa 1977 T.W.-studioilla. Äänittäjänä on ollut Alan Winstanley. Levyn on miksannut Doug Bennet Olympic-studioilla Barnesissa.
Kaikki kappaleet ovat yhtyeen omia. Ne on julkaissut April Music Ltd. / Albion Music.
A-puoli (kokonaiskesto 19:26)B-puoli (kokonaiskesto 19:31)
Hiljainen maa – Lauluja Egyptinkorvesta
Hiljainen maa – Lauluja Egyptinkorvesta on Martti Kärjen tuottama neljän kappaleen CD-levy vuodelta 2007 sarjatunnuksella EGY1. Laulujen sävellykset ja sanoitukset sekä kannet on tehnyt Kyösti Timonen. Laulut esittää Antti Nuutinen taustalaulajanaan Kati Puhakka. Sovitukset, taustat ja äänityksen on tehnyt Marko Jolkkonen. Levyn on valmistanut CD-Media Finland Oy.
Sotien jälkeen raivattiin maatalousalueeksi noin 450 hehtaaria Pielisen itäpuolelle, nykyiseen Lieksan kaupunkiin kuuluvaan Egyptinkorpeen.
Tämä levy on huomionosoitus Loukku-Siltavaaran kyläläisille ja Karjalasta siirtyneelle, kotiseutunsa jättämään joutuneelle väestömme osalle.
What Do You Want?
”What Do You Want” on Johnny Worthin tekemä ja levyttämä Buddy Holly -vaikutteinen popkappale, jonka Adam Faith vei Yhdistyneen kuningaskunnan listaykköseksi marraskuussa 1959 Parlophone-levymerkillä. Se oli samalla Parlophonen ensimmäinen listaykkönen.
Single oli Britannian 1950-luvun Top 250 -tilastossa sijalla 67. Kappaleen ovat levyttäneet myös ainakin Bobby Vee, Ersel Hickey ja Craig Douglas.
Gustav Meyrink
Gustav Meyrink, oik. Meyer tai Meier, (19. tammikuuta 1868 Wien, Itävalta – 4. joulukuuta 1932 Starnberg, Baijeri) oli itävaltalainen kirjailija. Hänen tunnetuin kirjansa on Golem vuodelta 1915.
Meyrink oli Prahan kuvaajana Franz Kafkan innoittaja.
Golem (kirja)
Golem ("Der Golem") on Gustav Meyrinkin teos, joka ilmestyi alkujaan jatkokertomuksena lehden Die Weissen Blätter ensimmäisen vuosikerran ensimmäisestä numerosta (joulukuu 1913) alkaen. Kirjana teos ilmestyi 1915, ja kuvituksena oli Hugo Steiner-Pragin litografioita, joita on käytetty myös sen suomenkielisessä laitoksessa. Teoksen on suomentanut Rauni Paalanen, ja se ilmestyi Taifuunin kustantamana 1995.
Teos perustuu juutalaisen tarinaperinteen hahmoon golemiin. Kirjan tapahtumaympäristö on Prahan geton hämärät kujat ja virttyneet kapakat, ja sen päähenkilö on Athanasius Pernath -niminen hahmo.
"Golem" oli vuonna 1915 jymymenestys Saksassa. Kirjan ensipainoksen piti olla 2 000 kappaletta mutta kirjapainossa tapahtuneen virheen takia painosmääräksi tulikin 20 000. Kaikkien yllätykseksi tämä tuolloisille kirjamarkkinoille epätavallisen suuri ensipainos myytiin loppuun lyhyessä ajassa. Vuosina 1915–1922 "Golemia" myytiin Saksassa peräti yli 165 000 kappaletta – niin ikään äärimmäisen suuri määrä tuona ajanjaksona.
Helsingin Sanomien Petri Immosen mukaan kertomuksessa on rikostarinaa, synkeää romantiikkaa ja sosiaalista satiiria, mutta Immosen mielestä nykylukijan odotukset eivät täyty, sillä ne ovat toiset kuin sata vuotta sitten.
Seututie 230
Seututie 230 on Urjalasta Punkalaitumen kautta Huittisiin vievä seututie. Se on historiallinen väylä, länsiosa entisestä kantatiestä 57, ja se on yksi Satakunnan matkailureiteistä. Matkailutienä se on nimeltään Taikayöntie, mihin aihe on saatu Martti Innasen vuonna 1967 julkaistusta musiikkikappaleesta "Urjalan taikayö".
Tien alkupäästä loppupäähän on noin 50 kilometriä. Se on pinnanmuodoiltaan mäkisin Urjalan puolella, erityisesti Urjalankylässä. Punkalaitumen puolella tie muuttuu tasaiseksi peltomaisemineen. Tie alkaa Urjalassa valtatie 9:n ja seututie 284:n risteyksestä. Tie on kokonaan asfaltoitu. Tiestä erkanevat Punkalaitumen kirkonkylässä seututiet Alastarolle, Humppilaan, Vammalaan ja Vesilahteen. Tien varrella noin kilometri Punkalaitumen kirkonkylästä Urjalaan päin sijaitsee Yli-Kirran talonpoikaismuseo, joka on Mauri Kunnaksen Koiramäki-kirjasarjan esikuva.
Seututie 284
Seututie 284 on Forssasta Koijärven kautta Urjalaan vievä seututie. Se on noin 38 kilometriä pitkä ja vanhoja Lounais-Hämeen maanteitä. Se on pinnanmuodoiltaan melko tasainen ja myös suora. Se on asfaltoitu koko matkaltaan. Tie alkaa Forssan keskustan pohjoispuolelta "Tampereentie"nä ja kulkee Koijärven ohi Urjalan asemalle. Sieltä tie poikkeaa läntiselle reitille "Salmentie"lle, joka vie Laukeelaan eli Urjalan kirkonkylään Valtatie 9:n liittymään.
In a Glass House
In a Glass House on brittiläisen Gentle Giant -yhtyeen viides studioalbumi vuodelta 1973. Levyn on kustantanut Vertigo/W.W.A. Records -levy-yhtiö ja sen sarjatunnus on WWA 002. Markkinoinnista on huolehtinut Phonogram.
Levyn tuottajana on ollut yhtye itse. Levy on äänitetty Lontoossa heinäkuussa 1973 Advision-studioilla. Äänittäjänä on ollut Gary Martin ja miksaajana (Tape Operator) Paul Hardingham.
Valokuvat on ottanut Martyn Dean. Levykannen läpinäkyvään muovi-ikkunaan on painettu negatiivikuvat yhtyeen jäsenistä.
Kaikki kappaleet ovat yhtyeen jäsenten Shulman, Shulman ja Minnear tekemiä ja niiden oikeudet omistaa Alucard Music.
A-puoliB-puoli
Seututie 104
Seututie 104 on uusimaalainen seututie. Se kulkee Raaseporin ja Lohjan kaupungin alueella. Tie alkaa Pohjasta ja kulkee Karjalohjan sekä Sammatin kirkonkylien kautta Valtatie 1:n sekä Seututie 110:n liittymään. Tien pohja on melko vanha ja mutkainen, perinteistä maalaistietä noudattava.
Seututie 111
Seututie 111 on Raaseporin kaupungin alueella kulkeva seututie. Tie kulkee Karjaan taajaman ja Tenholan kirkonkylän välillä oikaisten Pohjan kirkonkylän. Pituudeltaan se on noin 20 kilometriä. Se on reittinä melko suora eikä kovin mäkinenkään.
Seututie 111 sai nykyisen numeronsa vuoden 1996 tienumerouudistuksessa. Tätä ennen tien numero oli 101. Tienumerouudistuksessa numero 101 siirtyi Kehä I:lle.
Vuonna 2008 seututie 111 siirtyi Karjaan kohdalla kulkemaan uudelle ohikulkutielle. Nykyinen tie kiertää Karjaan keskustan länsipuolelta.
Seututie 115
Seututie 115 on seututie Siuntion kunnassa. Se alkaa Kantatie 51:n risteyksestä ja vie Siuntion aseman kautta Siuntion kirkonkylään. Tie on liikenteellisesti paremminkin yhdystien luokkaa.
Seututie 125
Seututie 125 on seututie Lohjalla. Se alkaa Nummen kirkonkylästä seututieltä 110. Nummen Oinolassa siihen yhtyy niin ikään seututieltä 110 alkunsa saava yhdystie 1251, ja ennen Nummen kirkonkylää tie ylittää Nummenjoen. Nummen kirkonkylässä tien läheisyyteen jäävät muiden muassa Nummen kotiseutumuseo ja Nummen kirkko. Nummen kirkonkylän jälkeen tien varrella sijaitsevat Nummen Jakovan, Jättölän ja Miemolan kylät ja loppuosaltaan se noudattelee Pusulanjoen laaksoa. Tie päättyy Nummen Heijalassa Seututie 280:n risteykseen.
Seututie 126
Seututie 126 on Karkkilan keskustasta alkava Lohjan Ikkalaan vievä seututie. Se alkaa Valtatie 2:n ja Seututie 133:n liittymästä Karkkilan keskustan itäpuolella ja johtaa Karkkilan keskustan kautta Ikkalan kylään.
Omia
Omia on laulaja Marko Tuovisen toinen studioalbumi vuodelta 2009. Tuovinen on myös säveltänyt useimmat kappaleet. Levyn on kustantanut ja tuottanut TMJ Levyt ja sen sarjatunnus on TMJ 007. Edellinen albumi, Sielunmaisema on vuodelta 2002.
Äänityksestä ja miksauksesta ovat huolehtineet Seppo Tiensuu Reinoaudiossa, Pate Heinonen Studio Patessa ja Jarkko Kettunen Chicken Studiosissa. Masteroinnin on tehnyt Dynyn Cd-monistamo, joka on myös valmistanut levyt.
Kuvien tekijät ovat Hanna Kettunen, Markus Jeskanen ja Jaakko Santaniemi. Viimeksi mainittu on myös levykannen suunnittelija.
Marko Tuovinen kiittää mm. seuraavia: Pasi Tervaranta, Pogostan Priha, Jari Leivo, Ilomantsin Osuuspankki, MTK, TELEKARELIA.
1. Sydämeni lapsuusmaisema 4:11
2. Leikkipaikka 4:26
3. Valkoinen laiva 3:27
4. Maalle takaisin 3:00
5. Taivas ja maa 2:49
6. Onnensa siunaamat 3:01
7. Siihen tunteeseen 2:48
8. Isän ikävä 3:27
9. Simeon 3:41
10. Erämaa (Majatuli-yhtye, bonusraita) 4:04
Seututie 127
Seututie 127 on Lohjan Pusulassa kulkeva seututie. Se alkaa Hyönölän kylästä ja vie Ikkalan kylään. Tie on pituudeltaan noin kymmenen kilometriä, ja se on vanha maalaistie.
Seututie 146
Seututie 146 on Keski-Uudellamaalla kulkeva seututie. Se on noin 10 kilometriä pitkä, ja alkaa Järvenpään itäpuolelta Seututie 140:n risteyksestä ja vie Pornaisten Kirveskoskelle.
Seututie 151
Seututie 151 on Askolan Monninkylästä Pornaisten Kirveskoskelle vievä seututie. Se on melko lyhyt ja vanha maalaistie. Se palvelee paremmin yhdystieliikennettä.
Nummelin
Nummelin tai Numelin on muun muassa seuraavien henkilöiden sukunimi:
Seututie 152
Seututie 152 on paikallinen pääväylä ja seututie Vantaalla ja Tuusulassa. Se alkaa idässä Lahdentieltä eli Seututie 140:lta ja kulkee Korson läpi Tuusulan Maantiekylään, jossa se liittyy Tuusulanväylään eli kantatiehen 45. Tien virallinen nimi on "Kulomäentie". Lahdentien ja Tuusulanväylän välinen seututie on pituudeltaan noin seitsemän kilometriä.
Tietä on suunniteltu levennettäväksi nelikaistaiseksi ja jatkettavaksi Helsinki-Vantaan lentoaseman pohjoispuolitse Hämeenlinnanväylälle saakka. Suunnitelmasta on käytetty nimeä Kehä IV. Suunnitelmaa mukaillen esimerkiksi Tuusulan Maantiekylän kunnanosan Kulomäen työpaikka-alueelle on perustettu liikekeskittymä nimellä "Kehä IV Center".
Seututie 152 kulki alun perin Korsosta Sipooseen. Nykyään tieyhteyden Lahdenväylän itäpuolinen osuus kulkee Vantaalla nimellä Sipoonväylä ja Sipoon puolella nimellä Jokivarrentie.
Verotila
Verotila on historiallinen nimitys, jolla tarkoitettiin maatilaa, josta suoritettiin valtiolle maaveroa. Verotilan vastakohta oli rälssitila, joka oli kokonaan tai osaksi vapautettu maaverosta. Suomessa maavero lakkautettiin vuoden 1925 alusta alkaen siirryttäessä vuosittaiseen tulo- ja omaisuusverotukseen. Sen jälkeen verotila-nimityksen sijaan alettiin käyttää nimitystä perintötila.
Nina Ahlstedt
Nina Ahlstedt, o.s. "Lignell" (11. heinäkuuta 1853 Turku – 2. syyskuuta 1907) oli suomalainen kuvataiteilija.
Ahlstedtin vanhemmat olivat tuomari Albert Johan Lignell ja Georgina Sogia Elisabeth Lignell, o.s. Lybecker. Ahlstedt opiskeli Turun piirustuskoulussa 1871–1876 ja Pariisin Académie Colarossissa 1880–1881 ja 1897. Hän debytoi taiteilijana 1878 ja osallistui Suomen taiteilijoiden näyttelyyn vuosina 1892, 1894–1899, 1902 ja 1904. Hän työskenteli vuodesta 1878 lähtien opettajana Turun piirustuskoulussa ja toimi myös taidearvostelijana.
Ahlstedt avioitui opettajansa Fredrik Ahlstedtin kanssa. Vaikka heillä oli monta lasta, hän onnistui jatkamaan omaa taiteilijan uraansa, mikä oli harvinaista siihen aikaan. Margareta Ahlstedt-Willandt, yksi lapsista, tuli tunnetuksi tekstiilitaiteilijana ja taidekutomon perustajana. Ahlstedtit olivat ensimmäisiä taiteilijoita, jotka liittyivät vuonna 1886 Önningebyn taiteilijasiirtokuntaan, joka oli Ahvenanmaalla Önningebyssä kesäaikaan vuosina 1886–1914 kokoontunut suomalaisten ja ruotsalaisten taiteilijoiden siirtokunta.
Ahlstedtit viettivät kolme kesää Korpilahdella. Jyväskylän kaupunginkirkossa on Ahlstedtien maalaama alttaritaulu "Sallikaa lasten tulla minun tyköni". Taulu tilattiin Fredrik Ahlstedtilta, ja hänen kuoltuaan Nina Ahlstedt maalasi sen valmiiksi.